CELEX: 32008R0439
Language: lv
Date: 2008-05-21 00:00:00
Title: Komisijas Regula (EK) Nr. 439/2008 ( 2008. gada 21. maijs), ar ko attiecībā uz zvejniecības produktu importu no Fidži groza Regulas (EK) Nr. 2076/2005 II pielikumu (Dokuments attiecas uz EEZ)

22.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 132/16
            
         
      KOMISIJAS REGULA (EK) Nr. 439/2008
   (2008. gada 21. maijs),
   ar ko attiecībā uz zvejniecības produktu importu no Fidži groza Regulas (EK) Nr. 2076/2005 II pielikumu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. pantu,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 16. pantu,
   tā kā:
   
               (1)
            
            
               Regulas (EK) Nr. 854/2004 11. panta 1. punktā paredzēts importēt dzīvnieku izcelsmes produktus tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu.
            
         
               (2)
            
            
               Komisijas 2005. gada 5. decembra Regulā (EK) Nr. 2076/2005, ar ko nosaka pārejas noteikumus Eiropas Parlamenta un Padomes Regulu (EK) Nr. 853/2004, Nr. 854/2004 un Nr. 882/2004 īstenošanai (3), atkāpjoties no Regulas (EK) Nr. 854/2004 11. panta 1. punkta, paredzēts, ka dalībvalstis ar konkrētiem nosacījumiem var atļaut zvejniecības produktu importu no trešām valstīm, kas iekļautas minētās regulas II pielikuma sarakstā.
            
         
               (3)
            
            
               Šajās trešās valstīs vēl nav veikta Kopienas pārbaude attiecībā uz sanitāro stāvokli un kompetento iestāžu veikto pārbaužu līdzvērtīgumu Kopienas tiesību aktos noteiktajām. Fidži pašlaik ir ietverta Regulas (EK) Nr. 2076/2005 II pielikuma sarakstā.
            
         
               (4)
            
            
               Pārbaudē, ko Kopiena veica Fidži, zvejniecības produktu apstrādē atklāja nopietnus trūkumus saistībā ar higiēnu un šīs trešās valsts kompetento iestāžu nespēju pienācīgi pārbaudīt zvejniecības produktus. Tādējādi Fidži nespēj sniegt vajadzīgās garantijas, ka zvejniecības produktus iegūst vismaz atbilstīgi nosacījumiem, kuri Kopienā reglamentē zvejniecības produktu ražošanu un laišanu tirgū.
            
         
               (5)
            
            
               Tāpēc zvejniecības produktu importu Kopienā no Fidži vairs nevar atļaut.
            
         
               (6)
            
            
               Lai Kopienā no Fidži varētu importēt zvejniecības produktus, kas ražoti un sertificēti, pirms stājas spēkā šī regula, jānosaka pārejas periods.
            
         
               (7)
            
            
               Tāpēc attiecīgi jāgroza Regula (EK) Nr. 2076/2005.
            
         
               (8)
            
            
               Šajā regulā paredzētie pasākumi ir saskaņā ar atzinumu, ko sniegusi Pārtikas aprites un dzīvnieku veselības pastāvīgā komiteja,
            
         IR PIEŅĒMUSI ŠO REGULU.
   1. pants
   Regulas (EK) Nr. 2076/2005 II pielikumu aizstāj ar šīs regulas pielikuma tekstu.
   2. pants
   Pārejas periodā, kas nepārsniedz sešas nedēļas no dienas, kad stājusies spēkā šī regula, dalībvalstis var atļaut tādu zvejniecības produktu importu no Fidži, kuri ražoti un sertificēti pirms minētās dienas.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 21. maijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 139, 30.4.2004., 55. lpp. Regulā jaunākie grozījumi izdarīti ar Komisijas Regulu (EK) Nr. 1243/2007 (OV L 281, 25.10.2007., 8. lpp.).
   
      (2)  OV L 139, 30.4.2004., 206. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).
   
      (3)  OV L 338, 22.12.2005., 83. lpp. Regulā jaunākie grozījumi izdarīti ar Regulu (EK) Nr. 1246/2007 (OV L 281, 25.10.2007., 21. lpp.).
   
      PIELIKUMS
      
         
            “II PIELIKUMS
            To trešo valstu un teritoriju saraksts, no kurām var atļaut lietošanai pārtikā paredzētu jebkāda veida zvejniecības produktu importu
            
                         
                     
                     
                        AO – ANGOLA
                     
                  
                         
                     
                     
                        AZ – AZERBAIDŽĀNA (1)
                        
                     
                  
                         
                     
                     
                        BJ – BENINA
                     
                  
                         
                     
                     
                        CG – KONGO (2)
                        
                     
                  
                         
                     
                     
                        CM – KAMERŪNA
                     
                  
                         
                     
                     
                        ER – ERITREJA
                     
                  
                         
                     
                     
                        IL – IZRAĒLA
                     
                  
                         
                     
                     
                        MM – MJANMA
                     
                  
                         
                     
                     
                        SB – ZĀLAMANA SALAS
                     
                  
                         
                     
                     
                        SH – SV. HELĒNAS SALA
                     
                  
                         
                     
                     
                        TG – TOGO
                     
                  
      
      
         (1)  Atļauts importēt tikai kaviāru.
      
         (2)  Atļauts importēt tikai zvejniecības produktus, kas zvejoti, saldēti un galīgajā iepakojumā iepakoti jūrā.”